หลังจากมีเพศสัมพันวันที่26 มีการหลั่งใน มีอาการเวียนหัว ง่วงบ่อย ปัสสาวะบ่อย คัดหน้าอกเจ็บหน้าอกมาก วันนี้มีเลือดออกที่เค้าว่าเลือดล้างหน้าเด็กจริงรึป่าว มีนิดเดียวสีชมพู แล้วก็สีน้ำตาล ประจำเดือนวันสุดท้าย 21ก.พ แบบนี้มีโอกาสตั้งครรภ์รึป่าวคะ
สวัสดีค่ะ การที่มีเพศสัมพันธ์โดยที่ไม่ได้ป้องกันไว้ก่อนเช่น การสวมถุงยางอนามัย หรือรับประทานยาคุมกำเนิดเอาไว้ก่อน ต้องถือว่ามีโอกาสเสี่ยงที่จะเกิดการตั้งครรภ์ได้ค่ะมีอีกทางที่ป้องกันการตั้งครรภ์ คือ การรับประทานยาคุมฉุกเฉิน ภายใน 72 ชั่วโมง ทั้งนี้ ถ้าไม่ได้รับประทานอาจมีความเสี่ยงในการตั้งครรภ์ได้โอกาสที่จะเกิดการตั้งครรภ์ จากการที่มีเพศสัมพันธ์นั้น ถ้าตรงกับช่วงของฝ่ายหญิงว่ามีการตกไข่ จะยิ่งเพิ่มโอกาสมากขึ้น ทั้งนี้ ถ้าประจำเดือน รอบสุดท้าย ต้องนับวันเเรกค่ะ ไม่แน่ใจว่า 21 กพ คือวันเเรกหรือวันสุดท้าย โดยนับต่อไปอีก 9-18 วัน จะเป็นช่วงที่มีการตกไข่ ดังนั้นถ้าตรงกับช่วงนี้จะมีความเสี่ยงเพิ่มขึ้นค่ะส่วนอาการ เช่น เวียนศีรษะ ง่วง ปัสสาวะบ่อย คัดเต้านม อาจเป็นได้จากฮอร์โมนการตั้งครรภ์ หรืออาจเป็นอาการก่อนมีประจำเดือนได้ค่ะ ส่วนเลือดที่ออก ถ้าหลังจากการที่มีเพศสัมพันธ์ 1-2 สัปดาห์ ก็อาจเป็นไปได้ค่ะว่าเป็นเลือดล้างหน้าเด็ก (implantation bleeding) หรืออาจเป็นเลือดออกโดยทั่วไปที่ไม่เกี่ยวกับการตั้งครรภ์ก็ได้เช่นกันดังนั้น แนะนำให้สังเกตอาการ ร่วมกับสังเกตรอบเดือนค่ะ ถ้ารอบเดือนห่างออก มีเลือดออกผิดปกติ เเสดงว่ายังมีโอกาสเสี่ยงต่อการตั้งครรภ์ได้อยู่ค่ะ แนะนำให้ตรวจปัสสาวะเพื่อดูการตั้งครรภ์ค่ะ โดยอาจตรวจได้ 4-6 สัปดาห์ภายหลังจากที่มีเพศสัมพันธ์ค่ะ